Aadu Kaasik

Aadu Kaasik (9. oktoober 1937 Narva – 5. jaanuar 2022) oli Eesti sporditegelane.

Aadu Kaasik sündis küll Narvas kus veetis oma lapsepõlve, kuid kooliteed alustas ta Tallinna 16. Keskkoolis. Juba 1960. aastal nimetati ta Tallinna Dünamo jäähoki mängijana Eesti NSV jäähokikoondise kandidaatide hulka.

Oma esimese koduse meistrikulla võitis ta 1962. aastal jäähokiliigas Tallinna Kalevis ridades, kui tuli ENSV jäähokimeistriks. Eelnevalt oli ta armeeteenistuse kaudu 1959. ja 1960. aastatel saanud juba meistritiitlid Läti NSV jäähokiliigast. 

Samuti tegeles Kaasik ka käsipalliga. Toona harrastati seda ala veel väravpalli nime all 11-liikmeliste meeskondadega, kuid 1960. aastal, kui Tallinna toimusid esimesed lahtised meistrivõistlused tänapäeva reeglite järgi ehk mängimas olid seitsmesed tiimid, tuli Dünamo meeskonna koosseisus võitjaks ka Aadu Kaasik. Peatselt siirdus ta mängima kõrgliigasse tõusnud Tallinna Vineeri- ja Mööblivabriku võistkonda ning võitis seal aastatel 1963–1966 kolm ENSV meistrikulda, vaid 1964. aastal saadi teine koht. Lisaks võitis ta 1963., 1965. ja 1966. aastal koos TVMV-ga ENSV karikavõistlused.

1980. aastal kui moodustati Tallinna Lihakombinaadi (kus oli tema peamine töökoht) juurde käsipalli meeskond, kus ta hakkas tegelema treeneritööga. Sellest ajast peale oli nende meeskond ENSV meistrivõistluste esinelikus, kuniks 1991. aastal suudeti lõpuks ka kuldmedalid võita. Kokku tegeles ta üle 30 aasta käsipalliga, seda nii mängija kui treenerina.

Viited 

Sportlased
Eesti treenerid
Käsipallurid
Sündinud 1937
Surnud 2022